Diari Oficial de la Generalitat Valenciana


Sumari del DOGV 6059, del 17-07-2009 (2009/7811)

Assumpte civil 000509/2008. Notificació de la sentència a Quenian, SL.
----------------------------------------------------------------------

### Dades del document

Número de DOGV
:   6059

Data del DOGV
:   17-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7811


Data del document
:   08-06-2009

Organisme emissor
:   Jutjat de Primera Instància Número 23 de València

Tipus de document
:   Edicte

Assumpte civil 000509/2008. Notificació de la sentència a Quenian, SL. [2009/7811]  
Judici: ordinari 000509/2008   
Part demandant: Víctor Miguel Ferrer Herrero  
Part demandada: Quenian, SL  
En el judici a què es fa referència s'ha dictat la sentència que té l'encapçalament i la dispositiva que, literalment, diuen així:  
«Sentència número 109/2009   
València, 8 de juny de 2009   
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici ordinari seguides amb el número 509/2008, a instàncies de Víctor Miguel Ferrer Herrero, representat per la procuradora Elena Herrero Gil i assistit del lletrat José Cano Coloma Abad, contra la mercantil Quenian, SL, declarada en rebel·lia; s'exercita acció de condemna a fer.  
Dispositiva  
Estime parcialment la demanda deduïda per Víctor Miguel Ferrer Herrero, representat per la procuradora Elena Herrero Gil, contra la mercantil Quenian, SL, declarada en rebel·lia, i condemne la demandada a realitzar les obres necessàries per a la reparació, eliminació i esmena, amb la substitució dels materials que atesa la seua mala qualitat van ser causants dels vicis constructius esmentats, dels següents defectes de construcció existents a l'habitatge de l'actor, situat al carrer de J.J. Sister, número 8, porta 10:  
a. Fissures en el revestiment dels paraments inclinats i verticals de guarniment de guix blanc.  
b. Clivelles estructurals.  
c. Esquarterament en forma de fissuració en revestiments de paraments verticals i horitzontals de volades i cornises.  
d. Existència de zones humides, goteres en paraments, cantonades i punts crítics de trobada entre estructures.  
e. Existència de clivelles en la junta dels finestrals amb la primera filada de rajola, per on penetra l'aigua i forma tolls a l'interior de l'habitatge i humitat als paraments.  
f. Els vidres en les obertures de finestres i finestrals no compleixen amb l'aïllament tèrmic i acústic que exigeixen les NBE i el projecte d'execució de la finca que disposava que els vidres que s'havien de col·locar eren del tipus Climalit.  
I tot això de manera que es deixe l'habitatge afectat en l'estat d'habitabilitat, utilitat, seguretat i solidesa, amb l'advertència a la demandada, que en el cas de no executar les obres en el termini de tres mesos comptadors des de la fermesa de la sentència, es procedirà d'acord amb el que disposa l'article 706 de la Llei d'Enjudiciament Civil 2000, i es podrà demanar a l'executant que se'l faculte per a encarregar-lo a un tercer a càrrec de l'executada o reclamar el rescabalament de danys i perjudicis. No pertoca fer expressa imposició de costes.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Esta és la meua sentència, jutjant en primera instància, que pronuncie, mane i firme».  
Atés que es desconeix l'actual domicili o residència de la part demandada, Quenian, SL, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 8 de juny de 2009.- El secretari judicial: Alberto Martínez de Santos.